Mircea Geoană, înaintea Summitului NATO din SUA: „Vremurile sunt complicate, avem nevoie de o armată puternică”
Secretarul general adjunct al NATO, Mircea Geoană, a afirmat luni seară, înaintea Summitului NATO de la Washington, că se vor aborda mai multe subiecte, între care sprijinul pentru Ucraina și Republica Moldova, dar și situația generală de securitate și întărirea apărării în zona Mării Negre. De asemenea, afirmă Geoană, se va discuta despre creșterea producției de apărare, Alianța având nevoie de armată puternică.